Geobiologia
Geobiolgian tutkimukseen kuuluvia seikkoja ovat muun muassa eliölajien kehitys, mikrobien vaikutus geologiaan, elämän kiertokulku ja eliömassan kerääntyminen vesiin
ja kosteikkoalueille. Joissakin yhteyksissä geobiologiaan liitetään myös astrobiologia eli elämän etsiminen avaruudesta.
Aerologia
Aerologia on ilmakehää tutkiva tiede, meteorologian osa-alue joka tutkii ilmakehän ominaisuuksia kuten ilmavirtauksia rajakerroksen yläpuolella (noin kilometristä ylöspäin). Tärkeimpinä työkaluinaan se on perinteisesti käyttänyt radioluotauksia, mutta nykyisin kaukokartoitus satelliitteineen, tuulikeilaimineen ja radioakustisine laitteineen on tuonut paljon uusia havaintoja.